ພວກກໍ່ການຮ້າຍ ໂຈມຕີເມືອງຫລວງ ໂຊມາເລຍ ສັງຫານ 34 ຄົນ (ວີດິໂອ/ສະໄລດ໌)
ໜ່ວຍ​ຮັກສາ​ຄວາມ​ປອດ​ໄພ ​ໄດ້​ທໍາ​ການຄົ້ນ​ຫາ ​ຢູ່​ຫລາຍໆເຂດຂອງ​ເມືອງ​ຫລວງ ​ໃນ​ວັນ​ຈັນມື້​ນີ້ ນຶ່ງ​ມື້​ຫລັງ​ຈາກພວກ​ຫົວ​ຮຸນແຮງ​ເກົ້າ​ຄົນ​​ໂຈມ​ຕີ​ສານ.
ບັນດາເຈົ້າໜ້າທີ່ ໂຊມາເລຍ ກ່າວວ່າ ຈໍານວນຜູ້ເສຍຊີວິດໃນ ການໂຈມຕີໂດຍ ກຸ່ມຫົວຮຸນແຮງ al-Shabab ທີ່ເຊື່ອມໂຍງ ກັບ ກຸ່ມກໍ່ການຮ້າຍ al-Qaida ຕໍ່ບໍລິເວນຕຶກຂອງສານໃຫຍ່ ໃນນະຄອນຫລວງ Mogadishu ໄດ້ເພີ້ມຂື້ນເປັນ ຢ່າງໜ້ອຍ 34 ຄົນ ໜ່ວຍຮັກສາຄວາມປອດໄພ ໄດ້ທໍາການຄົ້ນຫາຢູ່ຫລາຍໆເຂດ ຂອງເມືອງຫລວງ ໃນວັນຈັນມື້ນີ້ ນຶ່ງມື້ຫລັງຈາກພວກຫົວຮຸນ ແຮງເກົ້າຄົນໄດ້ບຸກໂຈມຕີສານ ໂດຍລະດົມຍິງປືນເຂົ້າໃສ່ແລະ ວາງລະເບີດ ເຈົ້າໜ້າທີ່ກ່າວວ່າ ພວກກໍ່ການຮ້າຍຈໍານວນນຶ່ງ ພາກັນນຸ່ງເຄຶ່ອງແບບທະຫານໂຊມາເລຍ ແລະວ່າພວກທໍາການ ໂຈມຕີທັງໝົດ ໄດ້ຖືກຂ້າຕາຍ ທະຫານລັດຖະບານໄດ້ໄປເຖິງ ແລະອອ້ມບໍລິເວນສານໄວ້ ໄດ້ຍິນສຽງລະເບີດແຕກ ໃນຂະນະທີ່ສອງຝ່າຍຍິງຕໍ່ສູ້ກັນ ບໍ່ເທົ່າໃດຊົ່ວໂມງຕໍ່ມາ ລະເບີດທີ່ຫ້າງໄວ້ໃນລົດຄັນນຶ່ງໄດ້ ແຕກຂຶ້ນ ຢູ່ໃກ້ກັບເດີ່ນບິນໃນເມືອງຫລວງ ສ້າງຄວາມເສຍ ຫາຍໃຫ້ລົດຄັນນຶ່ງ ທີ່ລາຍງານເວົ້າວ່າ ບັນທຸກພົນລະເມືອງເທີກີ ໄປ ບັນດາເຈົ້າໜ້າທີ່ ການແພດ Mogadushu ກ່າວຕໍ່ ວີໂອເອພະແນກໂຊມາເລຍ ວ່າ ທະນາຍຄວາມສອງ ຄົນ ທີ່ຫວ່າງມໍ່ໆມານີ້ ໄດ້ຕໍ່ສູ້ຄະດີ ໃຫ້ຜູ້ເຄາະຮ້າຍຖືກຂົ່ມຂືນຄົນນຶ່ງ ແລະນັກຂ່າວທີ່ ສໍາພາດນາງ ແມ່ນຮວມຢູ່ໃນຈໍານວນ ຜູ້ເຄາະຮ້າຍ ກຸ່ມກໍ່ການຮ້າຍ al-Shabab ໄດ້ອ້າງເອົາຄວາມຮັບຜິດຊອບ ສໍາລັບການໂຈມຕີ ຕຶກຂອງສານ